《和吴思道韵寄郭德耘》
宋代·王庭圭

乱后交游半不闻，天涯沦落始逢君。黔南可怪无驴养，冀北遂逢空马群。

尚使高才淹管库，忽传佳句吐烟云。十年雠校金銮殿，依旧无毡似广文。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。